ການຝຶກແອບ ຂອງກອງທັບເຮືອ ຫວຽດນາມ ຮ່ວມກັບ ສະຫະລັດ
ຫວຽດນາມກັບສະຫະລັດ ທໍາການການແລກປ່ຽນ ດ້ານກອງທັບເຮືອ ໃນເຂດນ່ານນໍ້າ ທີ່ພວມມີບັນຫາ ຂອງທະເລຈີນໃຕ້
ຫວຽດນາມແລະສະຫະລັດ ເລີ່ມທຳການແລກປ່ຽນປະຈຳປີ ດ້ານກອງທັບເຮືອ ໃກ້ໆອະດີດ ຄ້າຍທະຫານແຫ່ງນຶ່ງ ຂອງສະຫະລັດ ຂະນະທີ່ຄວາມເຄັ່ງຕຶງ ກ່ຽວກັບການອ້າງກຳມະສິດ ກວມກັນ ເອົາເຂດນໍ້າແດນດິນໃນທະເລຈີນໃຕ້ ເພີ່ມທະວີຄວາມຮ້າຍແຮງຂຶ້ນ Marianne Brown ມີລາຍງານເລື່ອງນີ້ ຈາກຮ່າໂນ່ຍ ລາຍການຝຶກແອບໃນການຊ່ອຍກູ້ໄພເຮືອທີ່ປະສົບອຸບັດຕິເຫດແລະການໃຫ້ຄວາມຊ່ອຍເຫຼືອ ຜູ້ປະສົບໄພພິບັດຕ່າງໆ ຕະຫຼອດທັງການສະແດງຂອງກອງດຸຣິຍາງຂອງພວກທະຫານໃນມື້ ເປີດການແລກປ່ຽນກັນ ເມື່ອວັນຈັນຜ່ານມານີ້ ເຮັດໃຫ້ໝາຍກຳນົດການຕ່າງໆທີ່ເມືອງດານັງ ເບິ່ງຄືວ່າ ບໍ່ເປັນໄພອັນຕະລາຍໃດໆເລີຍ ແຕ່ແນວໃດກໍຕາມ ພວກນັກສັງເກດການບາງຄົນ ກ່າວວ່າ ກິດຈະກໍາເຫຼົ່ານີ້ແມ່ນສ່ວນນຶ່ງໃນການດຳເນີນການທີ່ລະອຽດອ່ອນ ເພື່ອສ້າງຄວາມ ກໍ້າເກິ່ງທາງດ້ານການທູດກ່ຽວກັບເຂດນໍ້າແດນດິນທີ່ມີການຂັດແຍ້ງກັນຢູ່ໃນທະເລຈີນໃຕ້ ພັນຕີກອງທັບເຮືອສະຫະລັດ Mike Morley ຊຶ່ງໄດ້ໄປຮ່ວມ ພິທີເປີດການແລກປ່ຽນຊ້ອມ ລົບຮ່ວມກັນໃນຄັ້ງນີ້ ກ່າວວ່າ ການແລກປ່ຽນປີນີ້ ແມ່ນໃຫຍ່ກວ່າປີ 2011 ໂດຍມີທະຫານ 1,400 ຄົນແລະກຳປັ່ນ 3 ລຳ ຮວມທັງເຮືອພິຄາດຕິດລູກສອນໄຟນຳວິຖີລຳນຶ່ງເຂົ້າຮ່ວມ ພັນຕີ Morley ເວົ້າວ່າ ການແລກປ່ຽນກັບຫວຽດນາມນີ້ ແມ່ນໄດ້ກວມກັນກັບການຊ້ອມ ລົບລະຫວ່າງທະຫານສະຫະລັດ ແລະທະຫານຟີລິບປິນທີ່ໄດ້ເລີ່ມ ຂຶ້ນໃນສັບປະດາແລ້ວແລະມີຂຶ້ນ ໃນລະຫວ່າງ ການປະເຊີນໜ້າ ລະຫວ່າງກອງທັບເຮືອຟີລິບປິນ ແລະຈີນ ໃກ້ໆເກາະ Scarbo- rough ໃນທະເລຈີນໃຕ້ ປັກກິ່ງຢືນຢັດວ່າ ທະເລຈີນໃຕ້ ທີ່ມີພື້ນທີ່ທັງໝົດ 3 ລ້ານ 5 ແສນກິໂລແມັດມົນທົນນັ້ນເປັນ ສ່ວນນຶ່ງຂອງດິນແດນຈີນ ໃນ ຂະນະທີ່ ຟີລິບປິນ ມາເລເຊຍ ໄຕ້ຫວັນ ບຣູນາຍແລະຫວຽດນາມ ຕ່າງກໍອ້າງກຳມະສິດໃນສ່ວນໃດສ່ວນນຶ່ງຂອງທະເລ ດັ່ງກ່າວນີ້ ການປະເຊີນໜ້າກັນເທື່ອລ່າສຸດ ແມ່ນເລີ້ມຂຶ້ນໃນວັນທີ 10 ເມສາ ເວລາກຳປັ່ນລົບຂອງຈີນ 2 ລຳ ຂັດຂວາງບໍ່ໃຫ້ເຈົ້າໜ້າທີ່ທະຫານເຮືອຟີລິບປິນ ຈັບພວກລູກເຮືອປະມົງຈີນ 8 ລຳທີ່ ສົງໄສວ່າລັກລອບຫາປາໃນເຂດນ່ານນໍ້າຂອງຟີລິບປິນ ແຕ່ພັນຕີ Morley ຢືນຢັດວ່າ ບໍ່ມີການພົວພັນໃດໆເລີຍ ລະຫວ່າງໄລຍະເວລາຂອງການ ຊ້ອມລົບທາງທະເລກັບຫວຽດນາມແລະກັບຟີລິບປິນນັ້ນ ພັນຕີ Morley ເວົ້າວ່າ ປີກາຍນີ້ປັກກິ່ງເອີ້ນໄລຍະເວລາໃນການແລກປ່ຽນທີ່ເມືອງດານັງນັ້ນວ່າ ບໍ່ເໝາະສົມ ແຕ່ໃນ ປີນີ້ ຈີນຍັງບໍ່ທັນເວົ້າຫຍັງ ກ່ຽວກັບການຊ້ອມລົບຂອງສະຫະລັດ ທັງກັບຫວຽດນາມ ແລະ ກັບຟີລິບປິນ ແຕ່ແນວໃດກໍຕາມ ພວກນັກສັງເກດການບາງຄົນເວົ້າວ່າ ເຫດການຕ່າງໆທີ່ຢູ່ເບື້ອງຫລັງກໍ ແມ່ນມີສ່ວນຄືກັນ ໃນສັບປະດາແລ້ວນີ້ ຫວຽດນາມ ໄດ້ຟ້ອງນັກຂຽນຂ່າວອິນເຕີແນັດ ທ່ານ Nguyen Van Hai ນັກ ຕຳໜິຕິຕຽນຈີນ ທີ່ມີຊື່ສຽງໃນຂໍ້ ຫາ ພີມເຜີຍແຜ່ໃບໂຄສະນາຕໍ່ ຕ້ານລັດ ຖ້າຫາກຖືກພົບເຫັນ ວ່າ ມີຄວາມຜິດຜູ້ກ່ຽວອາດຈະ ໄດ້ຮັບໂທດໜັກເຖິງຈຳຄຸກ 20 ປີ ສາສະດາຈານ Carl Thayer ຈາກມະຫາວິທະຍາໄລ New ເລຍກ່າວວ່າ ການເຄື່ອນໄຫວ ທີ່ວ່ານີ້ ແມ່ນພາກສ່ວນນຶ່ງໃນການດຳເນີນຄວາມພະຍາຍາມທາງດ້ານການທູດແບບລະມັດ ລະວັງຂອງຫວຽດນາມ ເພື່ອສ້າງຄວາມກໍ້າເກິ່ງໃນລະວ່າງການພົວພັນຂອງຕົນກັບຈີນແລະ ສະຫະລັດ ຊຶ່ງກໍຄື ທຳການເຄື່ອນໄຫວດ້ານກອງທັບເຮືອກັບສະຫະລັດ ໃນດ້ານນຶ່ງ ແລະ ສືບຕໍ່ການສົນທະນາຫາລືກັບຈີນ ໃນອີກດ້ານນຶ່ງ ສາສະດາຈານ Thayer ເວົ້າວ່າ ໃນຖານະທີ່ເປັນພາກສ່ວນນຶ່ງຂອງການດຳເນີນຄວາມພະ ຍາຍາມດັ່ງກ່າວນີ້ ປະເທດທັງສອງໄດ້ຕົກລົງທີ່ຈະຄວບຄຸມຫາງສຽງຂອງປະຊາຊົນລຸນຫຼັງທີ່ ໄດ້ມີການໂຮມຊຸມນຸມປະທ້ວງຕໍ່ຕ້ານຈີນແບບທີ່ບໍ່ຄ່ອຍໄດ້ເຫັນກັນ ໃນປີກາຍນີ້ ທ່ານ Thayer ເວົ້າວ່າ ໃນອີກເຫດການນຶ່ງນັ້ນ ໃນວັນເສົາຜ່ານມານີ້ຈີນໄດ້ປ່ອຍຊາວປະມົງຫວຽດນາມ 21 ຄົນທີ່ ໄດ້ຖືກຈັບໃນວັນທີ 4 ມີນາ ຂະນະທີ່ພວມຫາປາ ຢູ່ໃນບໍລິເວນໝູ່ເກາະ Paracel ຊຶ່ງເປັນ ເກາະຫີນປະກາລັງທີ່ຄວບຄຸມໂດຍຈີນ ແຕ່ຫວຽດນາມກໍໄດ້ອ້າງເອົາກຳມະສິດເຊ່ນກັນ ສາສະດາຈານ Thayer ກ່າວວ່າ ການປ່ອຍຊາວປະມົງຫວຽດນາມນີ້ເປັນການເຄື່ອນໄຫວ ທີ່ດີຂອງຈີນ ທ່ານ Thayer ເວົ້າວ່າ ບໍ່ແມ່ນໝົດທຸກຄົນເຫັນພ້ອມນຳກັນວ່າ ເຫດການເຫຼົ່ານີ້ມີຄວາມກ່ຽວພັນກັນກັບການເຄື່ອນ ໄຫວທາງທະເລຢູ່ໃນຂົງເຂດ ດຣ Ian Storey ເຈົ້າໜ້າທີ່ອະວຸໂສ ທີ່ສະຖາບັນການສຶກ ສາກ່ຽວກັບເອເຊຍອາຄະເນທີ່ສິງກະໂປກ່າວວ່າ ການປ່ອຍຊາວປະມົງຫວຽດນາມແມ່ນພາກ ສ່ວນນຶ່ງຂອງວົງຈອນການປະເຊີນໜ້າທີ່ຫລີກລ່ຽງບໍ່ໄດ້ໃນທະເລຈີນໃຕ້ ດຣ Storey ເວົ້າວ່າ ຈີນເອງ ກໍໄດ້ເລີ່ມຕົ້ນທໍາການ ຊ້ອມລົບຮ່ວມກັນກັບຣັດເຊຍ ເມື່ອວັນອາທິດຜ່ານມານີ້ ດຣ Storey ກ່າວວ່າ ຈີນອາດໄດ້ ຕັ້ງໃຈປະສານງານ ການຊ້ອມ ລົບທາງທະເລເທື່ອທຳອິດຂອງ ຕົນກັບຣັດເຊຍໃຫ້ມີຂຶ້ນພ້ອມໆ ກັນ ກັບການຊ້ອມລົບຂອງສະ ຫະລັດກັບຟີລິບປິນ ຈີນເປັນ ປະເທດທີ່ໃຊ້ຈ່າຍທາງທະຫານ ຫຼາຍເປັນອັນດັບສອງຂອງໂລກ ຊຶ່ງເປັນການໃຊ້ຈ່າຍ ທີ່ສູງກວ່າການໃຊ້ຈ່າຍຂອງບັນດາປະເທດອາຊ່ຽນ ຮວມກັນຫຼາຍໆຕໍ່ ທ່ານເວົ້າວ່າ ການຊ້ອມລົບທາງທະເລແມ່ນແນໃສ່ເພື່ອສະແດງແສນຍານຸພາບວ່າຈີນກໍເປັນ ມະຫາອຳນາດທາງທະຫານທີ່ຄວນຈະຕ້ອງລະວັງເຊ່ນກັນ ດຣ Storey ເວົ້າວ່າ ພວກນັກວິເຄາະກ່າວວ່າ ນັ້ນຄືເຫດຜົນທີ່ວ່າ ເປັນຫຍັງຫວຽດນາມ ຈຶ່ງທຳການເຄື່ອນໄຫວ ຢ່າງວ່ອງໄວເພື່ອປັບປຸງຄວາມສຳພັນທາງດ້ານທະຫານກັບສະຫະລັດຊຶ່ງຄັ້ງນຶ່ງເຄີຍເປັນສັດ ຕູກັບຫວຽດນາມ ພັນຕີ Morley ນາຍທະຫານກອງທັບເຮືອສະຫະລັດ ກ່າວວ່າ ການຊ້ອມລົບທາງທະຫານ ກັບຫວຽດນາມ ໄດ້ມີບົດບາດອັນສຳຄັນ ໃນການປັບປຸງຄວາມສຳພັນ ລະຫວ່າງປະເທດທັງ ສອງ ຊຶ່ງຄ່ອຍໆດີຂຶ້ນຢ່າງສະໝໍ່າສະເໝີ ນັບແຕ່ໄດ້ມີການສ້າງຕັ້ງຄວາມສຳພັນແບບປົກກະ ຕິລະຫວ່າງກັນໃນປີ 1995 ພັນຕີ Morley ເວົ້າວ່າ ທ່ານຄາດວ່າ ການແລກປ່ຽນທາງທະ ຫານລະຫວ່າງປະເທດ ທອງສອງໃນຊຸມປີຕໍ່ໜ້ານີ້ຈະໃຫຍ່ຂຶ້ນໄປໜ້າເລື້ອຍໆ